NaiveNeuron/SloPal huggingface dataset:
Kočiš, Eduard, poslanec NR SR (2021-05-13):
Ďakujem pekne za slovo, pán predsedajúci. Pani kolegyňa, áno, máte pravdu. Medzinárodné organizácie už veľmi dlho poukazujú na zlé, dokonca veľmi zlé zaobchádzanie vo väzbe na Slovensku. A jedným z týchto dôvodov sú aj príliš dlhé lehoty pre samotnú väzbu. Aj z tohto dôvodu veľmi vítam tento váš návrh zákona, nakoľko, ako ste veľmi správne poznamenala, sú už dávno preč divoké a bujaré 90. roky, kde práve táto kolúzna väzba bola robená výlučne pre akýchsi mafiánov, nie akýchsi, ale ozajstných mafiánov, ktorí tuná terorizovali celú spoločnosť. Ale tento čas je už nenávratne preč. A je najvyšším možným cieľom, netvrdím, že tejto vlády, tohto pléna Národnej rady, zaoberať sa skrátenými lehotami v rámci kolúznej väzby, pretože byť zatvorený niekde 23 hodín, to si neviem naozaj predstaviť, aby som mal potom hodinu nejakého osobného voľna na nejakom doslova a do písmena výbehu. Čiže je to neľudské a je to už naozaj proti všetkým zásadám 21. storočia. Nehovoriac o tom, že tie priestory pre týchto obvinených, ktorí sa nachádzajú v tejto kolúznej väzbe, sú naozaj miniatúrne. Stanovenie záväznej lehoty pre prokurátorov, nakoľko nie je možné, aby z dôvodu časovej nejakej buď zaneprázdnenosti, alebo nejakej časovej indispozícii nevykonávali svoju činnosť tak, ako majú, a vyhovárali sa na to, že časovo to nestíhame, nedá sa to. Všetko sa dá, len treba chcieť. Tak ako ste chcela vy. Spracovala ste veľmi kvalitný návrh zákona a musím povedať, sú v ňom nejaké výhrady, ktoré ako laik mám, ale z odbornej verejnosti pripomienky prišli, budem ich prezentovať v rozprave. Ale môžem povedať, že určite tento zákon podporíme. Ďakujem pekne.
Žitňanská, Lucia, poslankyňa NR SR (2015-06-18):
Ďakujem pekne. Pokúsim sa to veľmi krátko doplniť, aby to bolo úplne jednoznačné. Rokovací poriadok pozná dva dôvody na skrátené legislatívne konanie, vtedy buď keď hrozia nejaké značné hospodárske škody, alebo sú ohrozené základné práva. Aké škody hrozia z tohto materiálu, to nie je zrejmé a sme sa nedozvedeli ani od pána ministra. Zato prečítajúc návrh zákona je absolútne zrejmé, že tu máme skrátené konanie k návrhu zákona, ktorý podľa môjho hlbokého presvedčenia zasahuje do vlastníckeho práva, obmedzuje vlastnícke právo spôsobom, ktorý je v rozpore s Ústavou Slovenskej republiky. Čiže v skrátenom konaní ideme v mene škôd, neviem, o aké škody tu ide, ktoré chceme odstrániť, obmedziť základné práva v rozpore s ústavou. Takto to vidím ja. To nie je dobrý začiatok. Apropo, Iniciatíva pre právny štát, 14 podnikateľských združení, ktoré dali nejaké podkladové materiály pánovi premiérovi pre vypracovanie Akčného plánu za právny štát, v jednom z bodov presne tento spôsob schvaľovania zákonov kritizuje. Vláda to zobrala na vedomie a pripravuje akčný plán, ako zlepšiť legislatívu Slovenskej republiky. Toto asi nie je úplne dobrý štart na zlepšenie podnikateľského prostredia. Ďakujem pekne.
Hrnčiar, Andrej, podpredseda NR SR (2019-06-19):
Šesť faktických poznámok. Nech sa páči, pán poslanec Mazurek.
Demian, Jaroslav, poslanec NR SR (2012-10-24):
Vážený pán predseda, v rozprave vystúpila pani poslankyňa Mezenská, ktorá podala jeden pozmeňujúci a doplňujúci návrh. Pán predseda, keďže pozmeňujúci návrh bol podaný dnes, dajte hlasovať najprv o skrátení lehoty podľa § 83 ods. 4 rokovacieho poriadku.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 126 poslancov, za 35, proti 32, zdržalo sa 57, nehlasovali 2. Konštatujem, že Národná rada sa uzniesla, že ani o tomto návrhu zákona nebude ďalej rokovať. Pristúpime k hlasovaniu o bode 36 programu, je to prvé čítanie o návrhu poslancov Mariana Kotlebu, Mareka Kotlebu, Martina Beluského a Petra Krupu na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch (tlač 446). Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Marka Kotlebu, Martina Beluského a Petra Krupu na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov , tlač 446.)
Blanár, Juraj, podpredseda NR SR (2023-05-25):
Ďakujem. Otváram všeobecnú rozpravu, do ktorej som neobdržal písomnú prihlášku. Pýtam sa teda, či má niekto záujem ústne sa prihlásiť do rozpravy. Pán poslanec Mazurek. Uzatváram možnosť prihlásiť sa do rozpravy. Ale ešte pred tým požiadal o slovo pán navrhovateľ Schlosár. Po ňom vystúpi pán poslanec Mazurek. Nech sa páči.
Jurinová, Erika, podpredsedníčka NR SR (2013-09-18):
Ďakujem pekne, pán predseda. Pán Mikloš nám podal ekonomickú analýzu, vy ste nám podali jednoduchý prehľad obchodných aktivít tejto vlády, prípadne spolupráce so skupinami, s finančnými skupinami, s finančnými žralokmi. A ja sa pýtam, či ešte stále chce presviedčať, keďže ten výpočet bol dostatočne dlhý, táto vláda svojich voličov, možno aj nás, že im ide naozaj o tých voličov. Myslím, že čím ďalej, tým viac strácajú pôdu pod nohami a bude sa im to dariť čím ďalej, tým menej. Je skutočná hanba, ak premiér nie je na tomto mieste. Mal tu byť aj so svojou vládou a odpovedať, čeliť argumentom, ktoré tu počuje. Je to hanba, že sa bojí, je to skutočne od neho zbabelé. A opäť ma napadá ďalšia paralela. Pán predseda Národnej rady si nevie urobiť ako vyšší ústavný činiteľ poriadok s premiérom tejto vlády, ktorému tento parlament dal dôveru?
Gaborčáková, Soňa, poslankyňa NR SR (2019-10-28):
Dobrý deň. Kolegovia, kolegyne, tak už sme tu mali doobeda vlastne pozmeňujúci návrh od pani Kuciaňovej a teraz v obdobnom duchu ho predložil pán Baláž. Preto sa ťa chcem, pán predkladateľ, opýtať, v čom, v čom spočíva rozdiel, lebo mne sa vidí, že práve pozmeňovákom, ktorý dal pán Baláž v podstate, meníme že vzorec pre minimálne dôchodky nebude platný od mája 2020, ale bude to dňom vyhlásenia. Čiže nevieme, kedy teda stihnú ten termín na vyplácanie dôchodkov. Taktiež sa chcem opýtať, či vypúšťate z minimálnych dôchodkov ľudí, ktorí získali potrebný počet... (Prerušenie vystúpenia predsedajúcim.)
Matovič, Igor, poslanec NR SR (2010-11-30):
Ja by som si dovolil nesúhlasiť s mojím predrečníkom pánom Kužmom. Myslím si, že nie je podstatné túto daň zdvíhať, len na to by sme potrebovali takú trochu spolupatričnosť alebo spoluprácu zo strany SMER, podľa toho, ako si hovoria, sociálna demokracia. Vychádzam z toho, že za tie predošlé štyri roky veľmi sociálne rozdávali to, čo ľudia horko-ťažko zaplatili formou daní, poplatkov do štátneho rozpočtu, svojim kamarátom a známym. Ale v prípade ak by títo istí, akože sociálni demokrati, takto isto sociálne teraz obvolali tých svojich kamarátov a známych a poprosili by ich, povedzme, o nejaký desiatok po kresťansky alebo podľa mňa o inak nazvané, daň z lupu, tak v tom prípade by sme do štátneho rozpočtu získali toľko peňazí, že dnes by sme tu nemuseli DPH-čku o 1 % zdvíhať, ale slávnostne by sme ju mohli znížiť možno aj na 15 %. Vo vašom vystúpení, pán Kažimír, som pochopil, čo znamená plechový ksicht. S plechovým ksichtom ste tu hovorili o tom, ako je to od nás nemorálne zdvíhať DPH-čku. A veľmi dobre ste pritom vedeli, že nikto iný tú DPH-čku nezdvihol, iba vaše skutky a vaše presvedčenie, že spoločné peniaze nie sú spoločné peniaze, ale sú to peniaze iba vašich sponzorov a známych, ktorým ste ich rozdali.
Pellegrini, Peter, predseda NR SR (2024-01-17):
Pani poslankyňa Kalmárová.
Laššáková, Jana, poslankyňa NR SR (2017-10-12):
Pán predsedajúci, dajte hlasovať o návrhu zákona ako o celku so schválenými pozmeňujúcimi návrhmi s odporúčaním gestorského výboru schváliť.
Janiš, Stanislav, poslanec NR SR (2010-12-16):
Ďakujem, ďakujem za slovo. Ja si myslím, že po tej sedemhodinovej a viac debate na tému diaľnice môžeme úplne v pokoji povedal, že všetci, ako sme tu, tie diaľnice chceme a vieme, že ich potrebujeme. Diaľnice sme stavali, staviame a budeme ich stavať. Či budete pri vláde vy, alebo budeme pri vláde my. Rozdiel, ktorý tu bol dnes diskutovaný, je v tom, ako draho a akým spôsobom. My zastávame iný názor, ako máte vy. A dnešná debata ma nepresvedčila o tom, že by ten náš názor na výstavbu diaľnic, náš názor na ekonomickejšiu výstavbu diaľnic, že by ste dnes vyvrátili. Diaľnice za každú cenu nie je heslo tejto koalície a nie je heslo ani väčšiny občanov Slovenska, ktorí sa dnes potĺkajú a majú problémy s krízou, s nezamestnanosťou a s bojom o holý život. Diaľnice za každú cenu, nech to stojí, čo to stojí, nie je heslom občanov Slovenskej republiky. Ani nemôže byť. Preto dávame do pľacu iný spôsob financovania diaľnic, iný spôsob. Podľa nášho názoru lacnejší. Vami realizované, navrhované PPP, projekt nebol výsledkom krízy. Vy ste tento projekt začali realizovať po júli 2007, kedy o kríze nebolo ani chýru, ani slychu. Kríza iba možno skomplikovala financovanie tohto projektu, ale rozhodne kríza nebola impulzom pre bývalú vládu, aby realizovala tak obrovské infraštrukturálne projekty výsostne len vo forme verejno-súkromného partnerstva, kde štát preberal na seba tie najväčšie riziká z tohto dlhodobého 30-ročného kontraktu. Diskusia prispela k tomu, že sme si povedali – a buďme k sebe korektní – a výsledky ukážu, kto mal pravdu. A ja sa teším takto o tri roky, keď budeme bilancovať, čo sme urobili a čo sme dokázali a za čo sme to dokázali. Aj ja mám eminentný záujem, aby som cestoval do Bratislavy aj tých posledných 30 km, kde sa pretĺkam pod Strečnom, šiel aj rýchlejšie, ale hlavne šiel bezpečnejšie. Toto je aj náš záujem a privlastňovať si k sebe, že my máme jedine záujem stavať diaľnice a my jediní sme tí poslovia stavby diaľnic, nie je korektné. Ja nehovorím, že jedine my chceme diaľnice. Aj vy chcete diaľnice. A v tomto buďme za jedno. Ale hľadajme, a hovorím, spoločne najlacnejší spôsob financovania týchto diaľnic. Lebo keď tu my nebudeme, budú tu naše deti, budú tu naši vnuci. Aj tí budú potrebovať chodiť do školy, aj tí budú potrebovať zdravotnícku starostlivosť, aj tí budú potrebovať ostatné veci a služby štátu a verejného spektra. Takže neodkrajujme už dnes naším rozhodnutím obrovské miliardy na 30 rokov dopredu, aby aj oni mohli v pokoji, v kľude žiť. Nezadlžujme ich dopredu tak. Toto je naše heslo. Diaľnice za každú cenu nie je naše heslo. Páni kolegovia a kolegyne, ďakujem vám za vystúpenia. A, pán podpredseda, mohli by sme pristúpiť k hlasovaniu.
Pellegrini, Peter, predseda NR SR (2024-02-08):
Prezentujme sa a hlasujme o bode č. 349 druhého pozmeňujúceho návrhu poslanca Galka. (Hlasovanie.) Prítomných 124 poslancov, za 13, proti 78, 32 sa zdržalo, 1 nehlasovali. Tento bod sme neschválili.
V. Veteška, podpredseda NR SR: (2006-12-07):
(Hlasovanie.) Prítomných 136, za 55, proti 47, zdržalo sa 34, nehlasovalo 0. Neschválili sme ani tento návrh.
Danko, Andrej, predseda NR SR (2016-09-23):
Ďakujem. Na vystúpenie pána poslanca dve faktické poznámky, uzatváram možnosť prihlásiť sa do faktickej poznámky. Pán poslanec Boris Kollár.
Goga, Ľudovít, poslanec NR SR (2021-01-29):
Ďakujem pekne za slovo. Ľuboš, fajn, ďakujem pekne za túto rozpravu. Takisto sa prikláňam k tejto legislatíve, ale dovolím si povedať jednu vec. Cestujem po svete, všimol som si, že sú krajiny, kde je absolútne zakázaná vizuálna reklama, ako napríklad Nórsko alebo severské krajiny, a chcel by som sa vrátiť teraz k tomu, čo tu už odznelo viackrát, a to bola, to bol problém hlavného mesta Bratislavy. Viem, že ten vizuálny smog je všade, ale Bratislava ako taká je naj, najviac postihnutá touto problematikou. A neviem, či ste si všimli, vždycky vlastne, keď sú kampane, nielen tie, tie, tie reklamné kampane tovaru, ale však sú aj politické kampane, tak vždycky pred voľbami tam vidíme veľa politikov a vidíme tam aj mestských politikov. Takže dva roky dozadu sme tam stále mohli vidieť primátora a ten tím jeho, tím Vallo, a ten pán primátor je tam dneska už druhý rok, ale ja nemám pocit, že by sa nejakým spôsobom znižoval počet tých bilbordov a reklamných plôch v rámci nášho hlavného mesta. Takže aj keď my pripravujeme aj novú legislatívu, tak je to, vždycky to bude aj o kompetentných ľuďoch a ich záujme meniť vlastne alebo meniť tú problematiku. Tak v podstate aj keď im dáme do ruky ten nástroj, ten legislatívny, tam kde bude vôľa, tak tam bude aj cesta. Ďakujem pekne za slovo.
Kalmárová, Viera, poslanec NR SR (2023-12-18):
Simona, bolo veľmi sympatické, že pani Kolíková poznamenala, že bude mierne prízemná a v kontexte SIS a pána Gašpara sa bude venovať ústave a ostatným zákonom a nie morálnym aspektom vzťahu politiky a morálky. A ja zase mierne opačne. Lebo naozaj existuje otázka, či medzi morálkou a politikou existuje nejaká harmónia. A ja som presvedčená, že existuje, lebo existujú aj príklady z histórie, príklady veľkých politikov, a dokonca tých najväčších, ktorí sa stali politikmi práve preto, že dokázali skĺbiť nejaké morálne hodnoty s výkonom politiky. A patril tam napríklad Gándhí, Mandela a nakoniec povedzme aj český prezident Václav Havel. A rozhodne neočakávam, že morálny apel smerovaný k Tiborovi Gašparovi by fungoval natoľko, aby sa vzdal svojich ambícií a nádeje na úplnú beztrestnosť. Ja si myslím, že nikto sa nenádejá, že Tibor Gašpar bude konať ako Gándhí. Ďakujem.
Grendel, Gábor, podpredseda NR SR (2021-05-06):
Pán poslanec má jednu doplňujúcu otázku, nech sa páči.
Danko, Andrej, predseda NR SR (2018-09-11):
Vážené panie poslankyne, vážení páni poslanci, dovoľte mi, aby som vás privítal po letnej prestávke v Národnej rade Slovenskej republiky a otváram rokovanie 34. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 119 poslancov Národnej rady Slovenskej republiky, teda Národná rada je schopná sa uznášať a môžeme pokračovať v rokovaní. Na 34. schôdzi Národnej rady budú overovateľmi poslanci Vladimír Matejička a Miroslav Sopko. Náhradníkmi budú poslanci Radovan Baláž a Peter Pčolinský. Na dnešnom rokovacom dni o ospravedlnenie požiadali pani poslankyňa Grausová, pán poslanec Martinák. Návrh programu schôdze vám bol rozdaný. Skôr ako pristúpime k jeho schvaľovaniu, dovoľte mi, vážené panie poslankyne, vážení páni poslanci, aby som vám podal niektoré informácie. Vláda Slovenskej republiky odvolala z funkcie vedúceho úradu vlády Igora Federiča dňom 30. júna 2018. Pán Federič si dňom 1. júla 2018 začal uplatňovať mandát Národnej rady Slovenskej republiky, poslanca Národnej rady Slovenskej republiky. Podľa príslušných ustanovení zákona zanikol mandát poslanca Petrovi Náhlikovi, ktorý nastúpil ako náhradník za stranu SMER – sociálna demokracia na neuplatňovaný mandát poslanca Federiča. Prosím, aby uvedené skutočnosti vzala Národná rada Slovenskej republiky na vedomie. Na základe žiadosti ministra hospodárstva Petra Žigu by sme body 8, tlač 1066, a 10, tlač 1068, prerokovali v stredu, 
19. septembra o 9.00 hodine. Ďalej vás chcem informovať, že poslanec Ján Budaj požiadal o prerokovanie návrhu novely zákona o podpore obnoviteľných zdrojov energie a vysoko účinnej kombinovanej výroby, tlač 1032, v druhom čítaní, na októbrovej schôdzi. V návrhu programu sa taktiež neuvádza poslanecký návrh novely zákona o ochrane spotrebiteľa, tlač 1110, ktorý navrhovatelia vzali listom späť. Do pozornosti dávam, že v dňoch 17. a 18. septembra sa bude rokovať o poslaneckých návrhoch zákonov v prvom čítaní. Teraz vás prosím, panie poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu a písomne mi ho doručili. Pani poslankyňa Remišová.
Šipoš, Michal, poslanec NR SR (2024-01-16):
Ďakujem pekne za slovo. Chcem sa poďakovať pánovi poslancovi Dostálovi za trefné poukázanie na chybu spravodajcu, aj keď áno, môžeme sa o tom baviť, že je to nejaká drobnosť alebo je to nejaká gramatická chyba, resp. zle vyslovené, ale keď chyba, tak chyba. A to už je jedno, či väčšia, menšia, keď sa máme držať zákona, tak je to chyba. Chcem možno tých poslancov, ktorí tu boli v minulom volebnom období, sa opýtať takú rečnícku otázku, že keby sa niečo také dialo počas minulého volebného obdobia, viete, ktorý poslanec by ako prvý upozorňoval na to, že bol porušený rokovací poriadok? Prvý z prvých by sa ozval poslanec Boris Susko, momentálne minister spravodlivosti, ktorý by poukázal presne na to, čo pán poslanec Dostál, a veľmi jasne a argumentačne presne by preukázal v rokovacom poriadku, kde bol porušený rokovací poriadok, prečo sa to všetko schvaľuje v rýchlom, skrátenom legislatívnom konaní a prečo dávame prílepky, keď prílepky sa nemajú dávať do zákonov. No lenže teraz je situácia iná, už sú vo vláde poslanci SMER-u, HLAS-u a SNS a dnes už je evidentné podľa mňa každému súdnemu človeku v tomto pléne, že iné právo má koaličný poslanec a iné právo má opozičný poslanec. Čiže ja by som odporučil možno pánovi poslancovi Sedlákovi, že by poupravil ten pozmeňujúci návrh, nedal by účinnosť od 1. februára z toho 1. januára, ale rovno by som to navrhol od toho 1. marca. Lebo je evidentné, že pani prezidentka to vráti. Takže podľa mňa, keď to dáte na 1. marca, tak predídete ďalším problémom do budúcna. Ďakujem veľmi pekne.
Kadúc, Miroslav, poslanec NR SR (2012-10-25):
Ďakujem za slovo. V prvom rade, v čase, kedy slovenské poľnohospodárstvo trpí istou formou agónie, je tento návrh podľa mňa výborný a nanajvýš potrebný. Čo ma teší, je, že nie je diskriminačný. Aj keď sa možno pre niektorých môže javiť, pretože tento návrh iba informuje o tom, aký je podiel slovenských výrobkov. Čo je veľmi dobré. Veľmi v skratke. Ja verím a aj cez to všetko, že sú tu námietky na nejaké nedostatky, že tieto nedostatky, ak tam sú, ja si myslím, teda že nie, že sú zanedbateľné a spoločne odsúhlasením tohto pozmeňováku vyšleme pozitívny signál všetkým našim občanom, aká dôležitá je sebestačnosť Slovenska. Ďakujem.
Radičová, Iveta, poslankyňa NR SR (2010-07-08):
Sľubujem. (Potlesk.)
Dostál, Ondrej, poslanec NR SR (2021-02-04):
Ďakujem, pán podpredseda. Dajte, prosím, hlasovať o tom, že Národná rada schvaľuje návrh vlády na skrátené legislatívne konanie o uvedenom návrhu zákona.
Kuffa, Štefan, poslanec NR SR (2021-05-11):
... ja nereagujem naňho. Ja reagujem... (Prerušenie vystúpenia predsedajúcim.)
D. Gabániová, poslankyňa: (2009-04-24):
A ďalej si myslím, že tak ako na akademickú pôdu nepatrí politika, tak nepatrí to, aby sa čokoľvek použité v súvislostiach vytrhávalo z kontextu a nás vysokoškolských učiteľov niekto začal perzekvovať za to, že používame historicky vtedy používané výrazy v snahe o to, aby mal študent, ktorý je znalý problematiky a vzdelávaný aj vo filozofii a rozširoval sa mu obzor pohľadu, aby vedel zhodnotiť všetky skutočnosti, tak aby takémuto študentovi boli historické pravdy a historické pramene sprístupňované v holej podobe. A aby to niekto nezobral osobne a nezačal tým preplieskávať v médiách nás vysokoškolských učiteľov. Ďakujem.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 138, za 84, proti nikto, zdržalo sa 53, nehlasoval 1. Konštatujem, že sme schválili vládny návrh novely zákona č. 581/2004 Z. z. o zdravotných poisťovniach. Nasleduje ďalej hlasovanie v druhom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 277 a bod 5 schváleného programu. Poprosím pani poslankyňu Kaveckú, ktorá je spoločná spravodajkyňa z výboru pre zdravotníctvo, aby hlasovanie uvádzala. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 277.)
Glváč, Martin, podpredseda NR SR (2019-10-16):
Ďakujem. Otváram rozpravu. Do rozpravy som dostal jednu písomnú prihlášku. Pán poslanec Balódi, nech sa páči, máte slovo.
Číž, Miroslav, podpredseda NR SR (2015-06-26):
Ďakujem pekne. Navrhnutý gestorský výbor pre verejnú správu a regionálny rozvoj určil za spravodajcu pána poslanca Jozefa Bobíka, má slovo a prednesie spravodajskú správu.
P. Hrušovský, podpredseda NR SR: (2002-03-19):
R. Vavrík, poslanec: Ďakujem. Poprosím, keby mi mohli technici trošku pridať zvuk. Už je to dobré. Chcel by som zareagovať na kolegu poslanca Kalmana. Pochopiteľne mnou predložený aj teraz pozmeňujúci návrh, aj tlač, ktorú predkladám osobitne a týka sa toho istého, sme viackrát prerokovali so zástupcami odborov, v túto chvíľu odborov hasičov profesionálov a vlastného odborového zväzu, ktorých sa to najmä týka v Mestskom požiarnom zbore Bratislava. Musím povedať, že odborári by si vedeli predstaviť aj ich pôsobenie pod štátom, ale v rámci daných možností spokojne zostanú pod mestom, pokiaľ bude prijatý návrh mnou predloženej novely, čiže odborári s týmto návrhom, pán kolega Kalman, súhlasia. Odborári požiarnici, aby to bolo presné. Ďakujem pekne.
Hrnčiar, Andrej, podpredseda NR SR (2018-12-03):
Jedna faktická poznámka, pán poslanec Fecko.
Kažimír, Peter, podpredseda vlády a minister financií SR (2015-09-18):
Ďakujem. Účelom predmetnej dohody je zabránenie daňovým únikom a podvodom a zlepšenie výberu daní. Na základe dohody FATCA bude Slovenská republika získavať údaje o príjmoch na finančných účtoch slovenských daňových rezidentov v Spojených štátoch amerických. Zároveň prostredníctvom Finančného riaditeľstva Slovenskej republiky bude Slovenská republika oznamovať zmluvou určené informácie v pravidelných časových termínoch príslušnému orgánu Spojených štátov. Predpokladom výmeny informácií je zavedenie vnútroštátnej legislatívy spravujúcej rámec pre slovenské finančné inštitúcie, aby mohli získavať požadované informácie o amerických osobách. Dohoda nie je adresovaná širokej verejnosti, ale ja adresovaná najmä finančným inštitúciám v Slovenskej republike, ktoré predstavujú odbornú informovanú verejnosť. Predpokladaná dohoda rozširuje bilaterálnu zmluvnú základňu v Slovenskej republike v súlade so záväzkami vyplývajúcimi Slovensku z jej členstva v Európskej únii. Ďakujem.
Baránik, Alojz, poslanec NR SR (2021-10-19):
Týmto sme hlasovali o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Laššáková, Jana, podpredsedníčka NR SR (2014-10-30):
Podľa § 28 požiadal o slovo pán minister, takže nech sa páči, pán minister. Požiadal o slovo skôr, ako ste požiadali vy, podľa § 28. Nech sa páči, máte slovo, pán minister.
P. Hrušovský, podpredseda NR SR: (2001-10-23):
L. Ambróš, poslanec: Ďakujem pekne za slovo. Ja by som chcel len reagovať na pána poslanca Tatára, ktorý hovoril, že súkromné firmy by si nedovolili dotovať prevádzku atómových elektrární. Skutočnosť je ale taká, že po rokovaní so zástupcami firmy  UNION FENOZA zo Španielska nám bolo povedané ich šéfom, vlastne vlastníkom, že musia dotovať tri svoje atómové elektrárne a robia to vlastne tým, že dotujú prevádzku týchto atómových elektrární z iných zdrojov energetických, to znamená, že aj v západnom svete je to tak, že atómová energetika musí byť dotovaná. Ja som len toľko chcel na pripomienku, čo povedal pán poslanec Tatár. Ďakujem.
Glváč, Martin, podpredseda NR SR (2018-10-18):
Pán poslanec Uhrík.
Laššáková, Jana, podpredsedníčka NR SR (2015-05-20):
Ďakujem pekne, pán podpredseda vlády. Zaujmite miesto určené pre navrhovateľov a teraz prosím spravodajcu z výboru pre financie a rozpočet poslanca Jaroslava Demiana, aby informoval Národnú radu o výsledku prerokovania správy vo výbore. Nech sa páči, pán spravodajca.
Pellegrini, Peter, podpredseda NR SR (2020-04-02):
Poprosím o kľud v rokovacej sále. Pani poslankyňa sa rozhodla, že neuplatní svoju pripomienku. A na faktické bude reagovať pán poslanec Kuffa, nech sa páči, pán poslanec.
Lebocký, Tibor, poslanec NR SR (2013-10-22):
Pán predseda, prosím, dajte teraz hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie nasledovným výborom: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre pôdohospodárstvo a životné prostredie; ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, hlasovať.
Grendel, Gábor, podpredseda NR SR (2022-04-28):
Pán poslanec, reagujte na pána podpredsedu Blanára.
Kyselica, Lukáš, poslanec NR SR (2022-11-29):
Pán predseda, sme v treťom čítaní, otvorte, prosím, rozpravu.
Kočiš, Eduard, poslanec NR SR (2023-02-03):
Veľmi pekne ďakujem za slovo, pán predsedajúci. No, kolegovia, kolegyne, či je výhoda mať otvorené prevádzky, maloobchodné domy v nedeľu z pohľadu tržieb, to je taká ošemetná otázka. Iné je to na západe Slovenska, iné je to na východe Slovenska. Ak budem brať svoj región, v ktorom žijem, tak na severovýchode Slovenska obchodníci alebo obchodné reťazce, ktoré majú otvorené svoje prevádzky v nedeľu, majú otvorené iba preto, že to má otvorené konkurencia. Pre nič iné. Predavačky, predavači, ktorí v nedeľu, v sobotu pracujú, vedia si porovnať a tie čísla sú exaktne dané, a mám ich, aké tržby sú v soboty, aké tržby sú v nedele, aké tržby sú v štátny sviatok, kedy obchodná prevádzka otvorená môže byť. Čiže nie je to vôbec argument na to, či sa to oplatí tomu obchodníkovi z nejakého jeho finančného záujmu, jednoducho má to otvorené iba preto, že to má otvorené aj konkurencia. Tu o nič iné nejde, iba o konkurenčný boj, aby som ja v daný deň nestratil tohto potencionálneho zákazníka. Čo sa týka toho, že v prípade zatvorenia, nedeľného zatvorenia alebo zatvorenia prevádzok v štátnych sviatkoch, ktoré už fungujú, budú obyvatelia Slovenskej republiky, ktorí žijú na severe Slovenska, odchádzať do Poľska, a tí, ktorí žijú na juhu, budú odchádzať do Maďarska, tí, ktorí sú zo západného Slovenska, budú odchádzať za nákupmi do Rakúska alebo do Nemecka, ale kolegyne, kolegovia, to sa už robí. To sa robí desiatky rokov, pretože je tam iné DPH na základné potraviny a na iné tovary a služby, ako je na Slovensku, a kvalita potravín a služieb je diametrálne odlišná od Slovenskej republiky. Čiže turistika v rámci obchodu a služieb a nákupu potravín vždy bola, vždy bude, toto jej neublíži, toto jej nezabráni, ale jednoducho odbremení a záťaž na pracovný personál bude nižšia.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 139 prítomných, 97 za, 42 sa zdržalo. Konštatujem, že Národná rada sa uzniesla, že prerokuje tento návrh zákona v druhom čítaní. Teraz pristúpime k hlasovaniu o pridelení návrhu výborom, ako aj o určení gestorského výboru a určení lehoty na jeho prerokovanie. Nech sa páči, pán spravodajca.
Kaník, Ľudovít, poslanec NR SR (2014-11-10):
Ďakujem. Ja sa budem venovať len tej časti, kde si sa, Igor, venoval cenám elektrickej energie. Toto je veľmi pálčivý problém Slovenska. A my sme na to upozorňovali mnohokrát. Pred vyše rokom a pol sme definovali päť bodov alebo päť oblastí, ktoré spôsobujú vysokú nezamestnanosť. A vysoké ceny elektrickej energie boli jednou z nich. Veď Slovensko má až nie najvyššiu, tak jednu z najvyšších cien elektrickej energie v rámci Európskej únie. A to, že pán premiér je zamilovaný do jadra, do jadrovej energetiky, je nie nová vec. Ja si ho pamätám ešte ako poslanca SDĽ, keď chodieval na rôzne semináre, keď sa búšil do pŕs, aká je jadrová energetika nevyhnutná a potrebná. A odvtedy trvá jeho zamilovanosť do tohto zdroja energetiky, pretože naozaj na výstavbu sa míňajú veľké peniaze. A to sú obrovské kšefty. O to tu ide. A jadro nám potom spôsobuje naozaj vysokú záťaž cien elektrickej energie, ale to, čo nám ju najviac spôsobuje, to sú administratívne poplatky, ktoré stanovuje ÚRSO, ktoré je ovládané nominantom strany SMER. A tie by sa dali aj najrýchlejšie znížiť, pretože na to netreba žiadne ekonomické kroky. A na to treba zmenu legislatívy, pretože dnes v cene elektrickej energie administratívne poplatky tvoria viac než 
60 %. Výrobná cena elektrickej energie išla prudko dole, ale jej cena pre spotrebiteľov išla hore a išla hore vďaka rôznym administratívnym poplatkom. Takže vynikajúco zarábajú rozvodné sústavy, vynikajúco zarábajú rôzne administratívne stanovení tí, ktorí sú na príjme... (Prerušenie vystúpenia časomerom.)
M. Damborská, poslankyňa: (2007-05-18):
Prosím, dajte hlasovať o bodoch 1 až 3, 5, 7 až 20 spoločne s návrhom schváliť ich.
Šutaj Eštok, Matúš, poslanec NR SR (2022-06-23):
Erik, vidíš, že keď sa bavíme o pomoci pre dôchodcov, tak sú tu presne dvaja zástupcovia najsilnejšej politickej strany OĽANO, pretože im na dôchodcoch nezáleží. Prvý krok tejto vlády bol, že zrušili 13. dôchodok, ktorý bol zavedený ešte za minulej vlády, s tým, že Igor Matovič vtedy hovoril o tom, že dôchodcovia sú múdri a že tento krok pochopia, pretože má prázdnu špajzu. Bola to len jedna z jeho ďalších lží. Tých lží bolo niekoľko, ale toto bola jedna z tých najväčších, pretože následne našiel niekoľko stoviek miliónov až miliárd na jeho nezmyselné výmysly, ako je celoplošné testovanie, lotéria a podobné. Choré nápady tohto chorého človeka. Na dôchodcov nedal ani jednu, jedinú korunu a zrušil im ešte aj plnohodnotný 13. dôchodok. Keď sme prichádzali s návrhmi ako HLAS alebo aj ďalší kolegovia z opozície, že dôchodcom treba pomôcť, či už počas pandémie, keď sme navrhovali jednorazový kompenzačný príspevok, tak im nedali nič. Keď sme žiadali, aby aj tí nezaočkovaní dôchodcovia dostali 200 eur každý jeden. Nedali im nič a dnes sa budú oháňať tým, že oni predsa dôchodcom pomáhajú. Tí dôchodcovia presne vedia, ako im táto vláda pomohla. Nepomohla im nijak, práve naopak im škodí a urobila si z dôchodcov nepriateľov a dnes, keď sa bavíme o tom, že im treba pomôcť, tak sú prázdne lavice a pročkovci radšej budú riešiť drogy, akoby riešili pomoc dôchodcom. Dnes, keď im stúpajú všetky náklady, keď dôchodcovská inflácia, keď dôchodcovské zdražovanie je na úrovni asi 12,6 % a ich dôchodky im táto zázračná vláda zvýšila o 1,3 %, tak nemajú v sebe tu hanbu, aby prišli sem, bavili sa o tom, ako idú pomôcť dôchodcom a nedajbože, aby podporili tento návrh, keď my v opozícii chceme dôchodcom pomôcť. Hanba takejto vláde!
Svrček, Miloš, poslanec NR SR (2020-11-04):
Ďakujem pekne za slovo, pán predsedajúci. Ja chcem ešte dodať, že udržateľnosť verejných financií je jednou z priorít tejto vlády. Nie je to jednoduchá úloha, hlavne v období, v ktorom sa momentálne nachádzame. V tomto kontexte vnímam aj návrh novely zákona z dielne ministerstva financií ako racionálny návrh v týchto ťažkých covidových časoch. Daňový kalendár, tak ako je navrhnutý v novele zákona, je vhodne nastavený a je signálom aj stability pre podnikateľské prostredie. A pokiaľ ide o nastavenú rozdielnu mieru zdaňovania alebo zdanenia pre cigarety a tzv. bezdymové tabakové výrobky, vnímam ho ako logické. Lebo ak sú nejaké produkty rozdielne, ak majú rozdielny dopad na konzumenta alebo spoločnosť ako celok, malo by sa to odraziť aj v miere ich zdanenia. Tento koncept zdaňovania, ako aj regulácie ako takej na základe rizikovosti, resp. škodlivosti by sa mal uplatňovať široko, nielen teraz, keď hovoríme o cigaretách a fajčení, ale napríklad aj v iných oblastiach života, kde štát môže rozumnou reguláciou motivovať svojich občanov k pozitívnej zmene ich správania a prispieť tak k ich kvalitnejšiemu životu. Pri príprave takýchto zákonov by sme však mali určite dávať aj gro svojej iniciatívy alebo mali by sme sa riadiť výhradne dôkazmi, faktami a dátami. Myslím si, že najlepšie to popisuje pojem evidence-based policy. Ďakujem pekne.
Dostál, Ondrej, poslanec NR SR (2016-10-26):
Mám procedurálny návrh, aby sa o prerokovanom bode 56, návrh novely zákona o slobodnom prístupe k informáciám (tlač 282), vzhľadom k prebiehajúcim rokovaniam hlasovalo až zajtra.
Kaník, Ľudovít, poslanec NR SR (2015-05-28):
Ja som ho už dal, takže ho len zopakujem, lebo sa na neho zrejme zabudlo, že dávam procedurálny návrh, aby sme prerušili rokovanie, kým nepríde do sály predkladateľ, ktorým je premiér Robert Fico.
Hrnčiar, Andrej, podpredseda NR SR (2018-02-01):
Pán poslanec Mizík.
P. Hrušovský, predseda NR SR: (2002-12-11):
(Hlasovanie.) 141 prítomných, 62 za, 9 proti, 67 za zdržalo, 3 nehlasovali. Návrh sme neschválili.
Tomáš, Erik, poslanec NR SR (2018-10-17):
Pán Mihál, doteraz to bola naozaj vecná diskusia, až kým ste druhýkrát nevystúpili vy. Tak dobre, ako chcete, ako chcete. Obávam sa ale o vašu výbušnú povahu. Po prvé, nestrašte krátením dôchodkov, pretože boli ste to vy, ktorý hovoril, že čím viac sa bude zvyšovať minimálna mzda, tým sa viac bude prepúšťať. Vidíme výsledok. Po druhé, k tomu vášmu slávnemu druhému pilieru jeden fakt. Sociálna poisťovňa vydala oficiálne stanovisko, podľa ktorého dvojpilierová penzia za minulý rok je v priemere o 26 eur nižšia ako tá, ktorú ľudia poberajú zo Sociálnej poisťovne. A teraz k tým ostatným veciam. Vy nám idete pripomínať Mariána Kočnera, vy, ktorého bývalý šéf Richard Sulík s Mariánom Kočnerom raňajkoval a radil sa s ním o voľbe generálneho prokurátora? Vy nám vyčítate rozkrádačky, ktorého podpredsedníčka strany pani Macháčková, primátorka Prievidze, prihrala sama sebe pozemok za babku? Prestaňte s tým aspoň pri týchto vecných témach, keď ide o ľudí! Pán Mihál, ja cítim takú tú vašu škodoradosť, ako sa tešíte, že tá novela neprejde. Toto naozaj do politiky nepatrí. Buď v niečo veríme, neveríme, ale byť takto škodoradostný, nehnevajte sa na mňa, to je už také detinské. A na záver, pán Mihál, z vašich úst, toto treba, tam treba, rodinám, deťom. Neboli ste vy dva roky ministrom práce? Neboli ste? Čo ste urobili pre ľudí, čo ste urobili pre deti, čo ste urobili pre rodiny? Jedno veľké nič. Takže je to veľké farizejstvo z vašej strany (reakcie z pléna).
Mihál, Jozef, poslanec NR SR (2016-06-17):
Ja ďakujem všetkým za konštruktívnu diskusiu, ktorá je svedectvom toho, že veľa poslancov v tejto sále, veľa poslankýň v tejto sále má úprimný záujem o postavenie rodín našej spoločnosti, mladých rodín. Má úprimný záujem, aby sa rodinám pomohlo, či je to budovaním predškolských zariadení, či je to podporou možno súkromných predškolských zariadení. Ale súhlasím s pani predkladateľkou, v tejto diskusii sa sústreďme najmä na postavenie rodín s malými deťmi, kde nie je už materská, kde je matka s dieťaťom jednoducho doma, príjem chýba, matka sa rozhodla starať o dieťa, tak u nás uvažuje veľmi veľa rodín. A mnohé rodiny si skrátka nemôžu dovoliť uvažovať, jednoducho musia dokázať prežiť, prežiť pri takto nízkej podpore, kde, teda znova zdôrazňujem, už štvrtý rok po sebe výška týchto príspevkov stagnuje. Nemení sa, nemení sa. Je to hanba, akým spôsobom sa pristupuje zo strany vlády k mladým rodinám. Takže vyzývam znova aj v tejto svojej faktickej poznámke poslancov, všetkých stopäťdesiatich, aby zahlasovali za túto novelu. Ak tak koaliční poslanci neurobia, pretože koaličná zmluva ich nepustí, tak ich poprosím, aby v rámci svojej vládnej kompetencie tlačili na ministerstvo práce, sociálnych vecí a rodiny, aby urýchlene oni prišli s legislatívnou iniciatívou a aby sa rodičovské príspevky zvýšili, zvýšili sa aj prídavky na deti. Ak sa tak nestane, od 1. januára 2017 naďalej bude rodičovský príspevok na výške smiešnych 203 eur 20 centov. Z toho sa skutočne v prípadoch mnohých rodín vyžiť a vychovávať zodpovedne deti nedá.
Zmajkovičová, Renáta, podpredsedníčka NR SR (2014-09-18):
Ešte aspoň na chvíľočku, ja by som chcela poďakovať aspoň za túto slovnú podporu a som veľmi rada, že tento návrh nepovažujete, že je politický a že nie je spojený so žiadnymi nejakými (povedané so smiechom), niekedy ako sa tu hovorí, že skupinami a záujmami. Skutočne každým rokom ročne pribúda na Slovensku 22-tisíc pacientov na diabetes, a táto téma, zastavenie a stop automatom v školách je diskutovaná v rámci celoeurópskej, Európskej únie a ja som si pozrela jeden tiež údaj, napr. obezita stojí občanov v Európskej únii 70 mld. ročne, 70 mld. ročne, a to, čo hovorí pán kolega, skutočne ja to tam nemôžem dať, ten sociálny dopad, ale ja si myslím, že ten dopad možno práve, že ak začneme týmto, má práve na verejné financie, pretože my nebudeme mať taký nápor na zdravotnú starostlivosť. Ak naučíme deti zdravo žiť, a to, čo, že aké budú prijímať potraviny, tak od toho sa bude vlastne odvíjať aj celá populácia. Ak my budeme ľahostajní, to, čo sa podáva, to, čo je v automatoch v školách, a budeme ľahostajní k tomu, to, čo je v tých bufetoch, tak vlastne my tým, tou svojou ľahostajnosťou legalizujeme ich obsah. A to si my nemôžeme dovoliť, čiže my musíme mať zodpovednosť za svoje deti a práve ja si myslím, že teraz je ten správny čas, aby sme aj takúto túto zodpovednosť dali aj do legislatívnej podoby. Ďakujem vám všetkým za podporu, aspoň aj takúto.
Sulík, Richard, predseda NR SR (2011-07-13):
Pán poslanec Poliačik.
Laššáková, Jana, podpredsedníčka NR SR (2014-07-03):
Ďakujem pekne, pán podpredseda vlády. Čas určený na hodinu otázok uplynul. Končím tento bod programu. Prosím členov vlády, aby zotrvali v rokovacej sále, keďže nasledujú písomné odpovede na interpelácie a interpelácie. Vážené pani poslankyne, vážení páni poslanci, nasledujú body písomné odpovede na interpelácie a interpelácie. Predseda vlády pán Róbert Fico sa písomne z rokovania o týchto bodoch programu ospravedlnil. Svojím zastupovaním poveril podpredsedu vlády a ministra vnútra pána Roberta Kaliňáka, ktorého prosím, aby oznámil, kto z členov vlády bude zastupovať neprítomných členov vlády. Nech sa páči, pán podpredseda vlády, poprosím, oznámte tieto skutočnosti.
Hrušovský, Pavol, podpredseda NR SR (2010-12-02):
Pomalšie, pán poslanec.
Grendel, Gábor, podpredseda NR SR (2022-05-04):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Lukáš Kyselica ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Chren, Martin, poslanec NR SR (2012-10-17):
Ďakujem veľmi pekne. Nakoniec som možno aj rád, že pán minister zareagoval, pretože nestratím všetok čas handrkovaním sa o to, že kto má väčšie ego, prípadne niečo iné. Tento návrh bol súčasťou Singapuru, ktorý bol schválený približne pred 13 mesiacmi, tam bol jasne a presne unavený, teda uvedený, pardon. Rovnako medzi tými, medzi tými, návrhmi bol aj návrh na zavedenie klientskych centier, ktorý by sa možno na tých obvodných úradoch v sídle kraja dali zaviesť, keď sú dvaja a dvaja, dvaja a dvaja úradníci, tak nech dvaja z nich sedia za priehradkou a ostatní robia v tej výrobnej sfére a potom by sa možno nemuseli striedať. No mne nezostáva nič iné, len znova poprosiť o podporu pozmeňujúceho návrhu, ale vážim si aj tú ponuku a dúfam, že sa teda čoskoro stretneme pri príprave takéhoto nariadenia, naozaj nemá zmysel handrkovať sa pri týchto veciach, ktoré sú v prospech občanov a v prospech podnikateľov, že kto vymyslel koleso ako prvý, alebo či bolo skôr vajce, alebo sliepka, tu ide o to, že môžeme urobiť niečo pre občanov a práve teraz by sme všetky tieto malichernosti a veľké egá a malé osobnosti mali zahodiť v prospech spoločného riešenia, ktoré pôjde teda v prospech občanov a podnikateľov. Takže ďakujem veľmi pekne, ešte raz prosím o podporu tohto, pretože si myslím, že keď to raz bude v zákone, ťažšie sa tomu bude uhýbať a vyhýbať, ale veľmi rád podám teda pomocnú ruku aj pri príprave toho nariadenia, o ktorom ste hovorili, pán minister. Ďakujem veľmi pekne.
Hrnčiar, Andrej, podpredseda NR SR (2019-01-30):
Prezentujme sa a hlasujme. (Hlasovanie). Prítomných 143, za 90, proti nikto, zdržalo sa 53. Konštatujem, že Národná rada sa uzniesla, že tento návrh zákona prerokuje v druhom čítaní.
Taraba, Tomáš, poslanec NR SR (2021-09-28):
Ľuboš, Ľuboš, keby si takto vystúpil, to je pravda, ty, tak mal by si náklad mainstreamu. Ale ja by som nedával úplne tejto vláde takú váhu, ako ty si teraz dával, že tu je nejaký boj liberalizmu a podobne, podľa mňa to sú, to sú príliš sofistikované veci. Proste toto je normálne plácanie zo dňa na deň, to, to nemá toto nejak veľmi, že hlavu, pätu, riadenie tohoto štátu. Ale ja si myslím, že opozícia po prvé nemala by byť naozaj útlocitná, že my sa tu ďakujeme vôbec, že tu je nejaká schôdza. Veď v poriadku, nemali si ju otvoriť, mali ukázať, že majú tých ľudí úplne v paže, v poriadku, mohli ju odignorovať. Ale keď ju otvorili, tak majú povinnosť tu sedieť všetci, ktorých sa to týka. Takže to je k tomu zvolaniu schôdze. A s čím trochu nesúhlasím, že podľa mňa konkurencia nie je zlá, len konkurencia má vtedy význam, keď, alebo konkurenčné prostredie dokonale vidíme napríklad v niektorých sektoroch ekonomiky, kde sa to prejavuje tým, že každý rok sú nižšie a nižšie ceny toho istého výrobku, pretože tam je dokonalá konkurencia, pretože musia bojovať o produktivitu, o tú maržu. To, čo je problém na tom energetickom trhu, že tam nie je dokonalá konkurencia, tam je obyčajný oligopol a deregulácia v tomto prípade bude naozaj znamenať, že pár hráčov sa dohodne, aké tie ceny budú. A keď sa pár súkromných hráčov má takto dohodnúť, pretože tá časť tej ceny je naozaj takto tvorená pár dominantnými výrobcami, no tak potom je úplne logické, že do toho musí vstúpiť štát. No a v prípade Slovenska, keď vidíme, ako vstúpili oni do míňania peňazí na nezmyselné veci, tak oni majú úplnú že psiu povinnosť, aby do toho vstúpili a tie ceny jednoducho garantovali ľuďom a garantovali podnikom. A najmä, myslím si, že treba tiež začať hovoriť o tej fotovoltaike, že to je jeden obyčajný lobistický biznis, ktorý nám predražuje cenu energie.
Danko, Andrej, podpredseda NR SR (2024-01-19):
Poslanec Bužo.
B. Bugár, podpredseda NR SR: (2004-12-14):
J. Jaduš, poslanec: Vážené kolegyne, kolegovia, ja som veľmi rád, že pani Tóthová vystúpila, pretože jej slová boli úprimné a boli zo života. Pevne verím, že každý má vo svojej poslaneckej kancelárii agendu, ktorá hovorí o tom, že ten život na Slovensku hlavne pre nízkopríjmové skupiny je katastrofálny. Treba skutočne povedať, že tá sociálna reforma, do ktorej sme sa pustili, je pravdepodobne nie celkom dotiahnutá do konca a má vážne nedostatky, ktoré budeme musieť riešiť aj my na pôde parlamentu skôr či neskôr. Treba povedať, že sme nevšímaví k ľuďom v regiónoch, ktorí sú nútení hľadať si prácu, aj keď tam práca žiadna nie je a za to ich postihujeme, za to ich šikanujeme. Je tu obrovský problém s Rómami, zobrali sme im peniaze, väčšina spoločnosti sa teší, že tým, ktorí si nezaslúžia tie peniaze, nedávame, ale treba vidieť aj druhú stránku mince. Obce s rómskymi osadami sa premenili na vojnové polia, pretože Rómovia jednoducho kradnú a obťažujú tých, ktorí s touto reformou absolútne nič nemajú dočinenia a sú takto perzekvovaní a je to tiež vážny dopad na ich kvalitu života. A čo je horšie, práve v týchto rodinách prestali chodiť s deťmi k lekárom, máme informácie z Prešovského kraja, že je obrovský nárast úmrtnosti na bežné, triviálne ochorenia, pretože rómski rodičia nemajú na autobus a nemajú peniaze na zaplatenie poplatkov u lekárov. Takže aj toto je zrkadlo vašej vlády, pán Janiš, aj keď sa nemôžem ku vám vyjadrovať, ale zazneli tu slová, ktoré neboli dôstojné voči našim kolegom a voči opozíciI. Ďakujem vám veľmi pekne za pozornosť.
B. Bugár, podpredseda NR SR: (2004-09-22):
(Hlasovanie.) Prítomných 146 poslancov, za návrh 88, proti 53, zdržalo sa 5. Návrh sme schválili. Konštatujem, že sme v treťom čítaní. Preto otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, záverečné hlasovanie. M. Majdová, poslankyňa: Pán predsedajúci, nechajte hlasovať o tom, že vládny návrh zákona o záchrannej zdravotnej službe a o zmene a doplnení niektorých zákonov (tlač 637) Národná rada v zmysle pozmeňujúcich a doplňujúcich návrhov schválila ako celok v treťom čítaní.
Kozelová, Monika, poslankyňa NR SR (2021-11-24):
Páni kolegovia, ja by som vás rada pozvala cez obed do kinosály. Prídu ro... prídu rodiny mladých ľudí uväznených za marihuanu, ktorí dostali práve tie drakonické tresty, a prídu vám porozprávať o tom, akým spôsobom sa ich to dotklo aj celých rodín, ako sa rozpadali celé rodiny. Takže prosím vás, kto máte záujem, o 12.00 hod. v kinosále stretnutie s rodinami. Ďakujem. (Krátka prestávka.)
Droba, Juraj, poslanec NR SR (2010-10-13):
Ja len veľmi stručne a prakticky, pán kolega. Ak budete nabudúce so svojimi kamarátmi odborármi, tak sa ich popýtajte na príjmy tých papalášov najvyšších a či budú ochotní si trošku ubrať teraz v čase, keď ideme riešiť krízu, ktorú spôsobila vaša vláda. (Potlesk.)
Hrušovský, Pavol, podpredseda NR SR (2011-04-05):
Ďakujem pekne. Panie poslankyne, poslanci, máte v laviciach rozdaný návrh skupiny tridsiatich poslancov, pardon tridsiatich troch poslancov, ktorí v súlade s § 85 ods. 3 navrhli, aby Národná rada prerokovala zákon v druhom čítaní a na návrh pána predsedu odporúčam, aby opakovane v druhom čítaní sme prerokovali návrh len na schôdzi Národnej rady. Teda, aby nebol zákon pridelený na opätovné prerokovanie do výborov, resp. na rokovanie gesčného výboru, ktorému bol pridelený. O tomto návrhu dávam hlasovať. Prezentujme sa a hlasujme. (Hlasovanie.) 142 prítomných, 137 za návrh, 1 proti, 4 sa zdržali. Návrh sme schválili. Na základe schváleného návrhu, poprosím vás, pani navrhovateľka, nevyrušujte, pristúpime k druhému čítaniu o návrhu pani poslankyni Cibulkovej. Otváram rozpravu. Pýtam sa, či sa hlási z poslancov do rozpravy niekto. Nech sa páči, pán poslanec Markovič, končím možnosť ďalších prihlášok do rozpravy, máte slovo.
J. Vaľová, poslankyňa: (2007-02-08):
A čo sa týka poklesu zamestnanosti na východnom Slovensku za minulé roky, myslím si, že tento pokles nie je aktívnou politikou bývalej vlády, ale vysťahovaleckej vlny mladej generácie a strednej do zahraničia tak, ako to bolo v období 20. a 30. rokov. Zato bývalá vláda tomuto ďakuje, že na východnom Slovensku takto klesla nezamestnanosť. (Potlesk.)
Laššáková, Jana, podpredsedníčka NR SR (2012-10-17):
Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa niekto z poslancov hlási do rozpravy? Pán poslanec Madej. Pán poslanec Madej, končím možnosť prihlásiť sa do rozpravy. Nech sa páči, pán poslanec.
A. Belousovová, podpredsedníčka NR SR: (2008-05-15):
Pán poslanec, chcete doplňujúcu otázku? Nech sa páči.
Kozelová, Monika, poslankyňa NR SR (2021-10-06):
Pán kolega, rodič nie je ten, čo dieťa splodí, ale ten, kto ho vychová. Takže tak. A proti Bohu je aj vaša nenávisť a vaše urážky. Už ste videli niekedy zábery zo sadomaso salónov? A viete teda, že tam boli heterosexuálne páry. Takže uchyľovať sa k takýmto nejakým blbinám, to je už fakt mimo. Pedofili? Prosím vás, spomeňte si na 218-tisíc detí vo Francúzsku. Verím, že ste už verejne odsúdili situáciu, ktorá tam nastala, a správu, ktorú podali vyšetrovatelia vo Francúzsku, hej. No a ešte k tým homosexuálom, lebo ste hovorili, že to sa tak, že to rozbujnelo teraz, tak vám chcem len prečítať jednu vec: Thébska armáda homosexuálov sa stala najsilnejším vojskom sveta. Zdolala aj neporaziteľnú Spartu. Takže ak máte pocit, že homosexualita je niečo, čo bujnie teraz a čo my nejakým spôsobom podporujeme a rozširujeme, tak nemáte pravdu. Nemáte pravdu, už celé vojská homosexuálne fungovali dávno v období Sparty.
Zemanová, Anna, poslankyňa NR SR (2023-05-09):
Skutočne mestská časť Bratislava-Devín je v situácii, ktorú nevieme inak vyriešiť ako prijatím zákona a takýmito mimoriadnymi opatreniami. Je to situácia, ktorá je ojedinelá a vznikla tak, ako sa stalo. Žiaľ, právoplatné sú tam aj tie rozhodnutia, ale naozaj treba pomôcť. Nevyrieši to ani samotné mesto Bratislava, keď by sa aj došlo k nejakým iným organizačným zmenám, je potrebné tejto rozvíjajúcej sa mestskej časti pomôcť dostať ju zo situácie, v ktorej je. Takže náš poslanecký klub tento návrh zákona podporí a praje, dúfam teda, že sa to dostane aj do druhého čítania, v druhom čítaní následne to bude schválené, a dúfam, že budú to nové, sľubné začiatky pre mestskú časť Devín.
Zmajkovičová, Renáta, podpredsedníčka NR SR (2013-06-21):
Pán poslanec Simon.
Čaplovič, Dušan, poslanec NR SR (2011-02-02):
Budem hovoriť, no aj má to súvislosť, o maďarskom občianstve.
Pčolinský, Peter, podpredseda NR SR (2022-12-08):
Pán poslanec Mazurek.
Jurinová, Erika, podpredsedníčka NR SR (2012-12-13):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Martvoň.